Document ID: 32001D0660

Komisjoni otsus,
6. august 2001,
millega ajakohastatakse otsust 2000/112/EÜ antigeenivarude jaotamise kohta antigeenipankade vahel
(teatavaks tehtud numbri K(2001) 2472 all)
(EMPs kohaldatav tekst)
(2001/660/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ (veterinaariaalaste kulutuste kohta, [1] viimati muudetud nõukogu otsusega 2001/12/EÜ [2]), eriti selle artiklit 14,
võttes arvesse nõukogu 11. detsembri 1991. aasta otsust 91/666/EMÜ (millega kehtestatakse suu- ja sõrataudi vaktsiinide ühenduse varud, [3] viimati muudetud komisjoni otsusega 2001/181/EÜ [4]), eriti selle artiklit 7,
ning arvestades järgmist:
(1) Vastavalt otsusele 91/666/EMÜ on antigeenide ost osa ühenduse tegevusest suu- ja sõrataudi vaktsiinide ühenduse varude loomisel.
(2) Otsuse 91/666/EMÜ I lisas täpsustatakse suu- ja sõrataudi antigeeni kogused ja alatüübid, mida tuleb ladustada ühenduse antigeenivarudes.
(3) Komisjoni otsusega 93/590/EÜ, [5] viimati muudetud otsusega 2000/112/EÜ, [6] kehtestati kord suu- ja sõrataudi antigeenide A5, A22 ja O1 ostuks.
(4) Komisjoni otsusega 97/348/EÜ, [7] viimati muudetud otsusega 2000/112/EÜ, kehtestati kord suu- ja sõrataudi antigeenide A22-Iraq, C1 ja ASIA1 ostuks.
(5) Komisjoni otsusega 2000/77/EÜ [8] kehtestati kord teatavate koguste suu- ja sõrataudi antigeenide A Iran 96, A Iran 99, A Malaysia 97, SAT 1, SAT 2 (Ida-Aafrika ja Lõuna-Aafrika tüved) ja SAT 3 ostuks.
(6) Komisjoni otsusega 2000/569/EÜ [9] kehtestati kord täiendavate koguste suu- ja sõrataudi antigeenide A22-Iraq, O1-Manisa, ASIA 1-Shamir, A Malaysia 97, SAT 1, SAT 2 (Ida-Aafrika ja Lõuna-Aafrika tüved) ja SAT 3 ostuks.
(7) Lepingupoole kirjalike andmete põhjal otsuse 2000/569/EÜ kohaselt ostetud antigeeni tarnimise ja heakskiidetud ladustuskohtadesse jaotamise kohta on asjakohane ajakohastada otsuse 2000/112/EÜ (milles täpsustatakse suu- ja sõrataudi vaktsiinide varusid hõlmavate ühenduse meetmete raames kehtestatud antigeenivarude jaotamine antigeenipankade vahel ja millega muudetakse komisjoni otsuseid 93/590/EÜ ja 97/348/EÜ) lisa.
(8) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2000/112/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 6. august 2001

Labels: 19
7
0
6
18